钦定古今图书集成/理学汇编/学行典/第106卷 > 朱子全书 > 《与田侍郎》
## 钦定古今图书集成/理学汇编/学行典/第106卷 > 朱子全书 > 《与田侍郎》

五日一延见诸生，力为普说，今颇觉有风动之意，小
假旬月，亦当有以少变前日之陋也。近观时论，日就
卑鄙，而吾党之士，相继而出，似犹未艾。天意傥遂悔
祸，则亦不为无可用之人矣，愿相与勉旃。《荀卿子》云：
“昊天不复，忧无疆也。千秋必反，古之常也。弟子勉学，
天不忘也。”此正区区今日之意也。